o
Derek Princei teenistus
Leia esiteks Piibli selgroog
3/4
Ilm 7 ptk. näeme, kuidas paljud saavad päästetud,
enne kui tuleb lõpp.
Ilm 7:9. Johannes kirjeldab oma nägemust:
"Pärast seda ma nägin, ennäe: suur rahvahulk, keda ükski ei suutnud
loendada, kõigist paganahõimudest ja suguharudest ja rahvastest ja
keeltest seisis trooni ees ning Talle ees, valged rüüd üll ja palmioksad käes.
Nad hüüdsid suure häälega:
"Pääste on meie Jumalal, kes istub Troonil, ja Tallel!"
Paju rahvast. Kõik olid päästetud
usu kaudu Jeesusesse, Jumala Talle.
Neid oli kõigist maadest, riikidest rahvastest ja keeltest.
Teisiti öeldes, enne kui tuleb lõpp,
peab päästetute hulgas olema vähemalt üks esindaja
kõikidest maadest, riikidest, rahvastest ja keeltest.
Usun, et põhjuseks on see, et Jumal austab oma Poega.
Kuna Jeesus tahtis kannatada kogu inimkonna eest,
ei lase Jumal maailmalõpul enne tulla,
kui igast maast, riigist, hõimust ja keelest on
vähemalt üks esindaja päästetute hulgas.
Pääste tuleb Jeesuse, Jumala Talle kaudu.
Mille jaoks sina elad?
Kas taotled kerget elu,
alati paremat töökohta, kõrgemat palka,
suuremat maja ja ilusamat autot?
Või kas elad selle jaoks, et kuningriigi evangeelium
võiks levida igasse riiki,
tunnistuseks kõigile rahvastele?
Usun, et kui seisame Kristuse kohtujärje ees, kus saame seisma,
küsib Ta igaühelt eraldi:
"Kuidas aitasid sina kaasa evangeeliumi kuulutamisele
kõigile rahvastele?" Igaüks meist võib teha midagi.
Jeesus ütles, et lõikust on palju, töötegijaid vähe.
Mida Ta järgmisena ütles?
"Paluge siis lõikuse isandat..."
Igaüks võib palvetada ja te olete süüdi, kui te ei palveta.
Enamus saab anda.
Kui vaatame tänapäeva maailma, mille rahvaarv ulatub üle 6 biljardi,
siis võrreldes paljudega oleme me rikkad.
Kuidas nii? Meil on voodi.
Me ei pea magama põrandal või madratsil. Meil on voodilinad,
Saame oma toitu valida ja seda on piisavalt.
Mõnede probleem on pigem see, et toitu on liiga vähe.
Maailmas on miljoneid ja miljoneid inimesi,
kellel neid privileege pole. Olen nendega koos elanud.
Mida sa teed oma rahaga? See pole minu vastutusala.
Kas raiskate selle mõttetu mugavuse peale,
samas kui miljonid nälgivad?
Ei nälgi vaid füüsiliselt, vaid vaimselt, kuna neil puudub Eluleib.
Minu meelest on see üks Piibli sügavamaid kirjakohti:
"Ja seda Kuningriigi evangeeliumi kuulutatakse kogu ilmamaale,
tunnistuseks kõigile rahvastele, ja siis tuleb lõpp."
Rõõmustan, et Jeesus ütles, et evabgeeliumi kuulutatakse,
seda kuulutatakse, kuna Jeesus ütles seda.
Küsimus on selles, kuidas sina ja mina oleme sellega kaasas?
Kas seisame ühel päeval Jumala ees ja ütleme:
"Sorri, kuid ma ei võtnud seda salmi tõsiselt.
Elasin oma elu edasi, keskendudes minu jaoks olulistele asjadele."
See on äärmiselt tähtis asi. Ma ei taha sellest jahvatada,
kuid oleks teie suhtes vale mitte tõsta seda teemat üles.
Jätkame, Matteuse 24:15.
Nüüd tuleme Jeesuse kõne dramaatilise koha juurde.
Salmis 14 räägiti kõikidest rahvustest ja riikidest.
Salm 15 osutab väiksele maa-alale Vahemere idarannikul, mida
kutsutakse ekslikult Palestiinaks. Palestiina tähendab " vilistide maa",
see pole vilistide maa, vaid Iisraeli maa.
Jumal andis selle maa Aabrahamile, Iisakile,
Jaakobile ja nende järglastele igavese lepinguga.
Me peaksime mõtlema, kuidas sellesse suhtuda.
Neutraalne hoiak ei kõlba.
Olen elanud araablastega koos ja adopteerinud araablasest tütre,
kes on armsamaid kristlasi, keda ma tean.
Mis puudutab seda väikest maatükki ja selle omandamist,
siis Jumala Sõna selle kohta on üheselt ja lõplikult selge.
Maa kuulub neile, kellele see on lubatud.
Kuid enne seda saab olema palju valu ja vaeva.
Kas te kunagi palvetate juutide eest?
Ma pole juut, mu naine on juut.
Enne usule tulekut ei hoolinud ma juutidest.
Olin tüüpiline uskmatu intellektuaal. Ma ei saa öelda, et olin Hitleri poolel,
kuid mõtlesin, et juutides on midagi imelikku, kuna neist ei hoolita.
Kui sain päästetud, sain kohe Püha Vaimuga täidetud.
Ma ei teadnud, et pean 6 kuud ootama.
Siis andis Ta mulle Püha Vaimu annid,
ka neid ei osanud ma 6 kuud oodata.
Sain ka tõlgitsemise anni. Aja jooksul väsisin ära.
Küsisin Jumalalt: "Kas nii peangi toimima?".
Ta vastas: "Ei, sinu käes on rool, tee seda, millal tahad."
Paar kuud järjest oli nii, et kui rääkisin keeltes, sain tõlgitsuse.
Enamasti oli tõlgitsus:"Mina olen Aabrahami, Iisaki ja
Jaakobi Issand Jumal." Mõtlesin:"Ja siis?"
Pärast mõistsin, et Ta on Aabrahami, Iisaki ja
Jaakobi Jumal, kes räägib 2.Ms 3. ptk. hämmastavaid sõnu:
"Aabrahami Jumal, Iisaki Jumal ja Jaakobi Jumal, see on igavesti mu nimi
ja nõnda peab mind hüütama põlvest põlve!"
Hämmastav, et kõikvõimas Jumal tahab,
et Tead tuntakse kolme mehe Jumalana igavesti.
Peame seda tõsiselt võtma. Jumal mäletab oma sõna.
Me võime unustada, kuid Tema ei unusta.
Ütlen veel midagi, mida ma ei plaaninud öelda,
Kuid Jumal tahab, et ma ütleksin seda.
Jh 4:22 ütleb Jeesus:
"sest pääste tuleb juutidelt."
Kui sa pole juut, nagu mina, mõista, et võlgneme kõik
vaimsed õnnistused ühele rahvale-juutidele.
Ilma juutideta poleks patriarhe, prohveteid, apostleid,
ei Piiblit ega Vabastajat.
On aeg hakata maksma võlga tagasi.
Kahjuks on kirik käitunud aastasadu just vastupidi.
Kirik on lisanud võlga aastasadade jooksul oma eelarvamusega,
pahatahtlikkusega ja tihti ka avaliku tagakiusuga.
Kas keegi teist on üritanud rääkida juutidele Jeesusest?
Sageli on takistuseks eelarvamuse müür.
Teil on hea teada, miks. Sellepärast, et ajalugu tundvate
juutide jaoks on vaenlane number 1 just kristlik kirik.
See võib šokeerida, kuid see on tõsi.
Juudid võivad tuua mitmeid ajaloolisi põhjendusi sellele.
Jätkame oma teemaga.
Salmis 15 muutub rõhuasetus. Jeesus ütleb:
"Kui te siis näete pühakojas seisvat hävituse koletist,
millest prohvet Taaniel on rääkinud - lugeja mõtelgu sellele!"
Paulus kirjutab Rm 11:25-26:
et Iisraelile on osaliselt tulnud paadumus, kuni paganate täiskogus on sisse astunud,
ja nõnda pääseb lõpuks kogu Iisrael,"
Jumalal on plaan.
Nüüd oleme plaani staadiumis, mil on
on aeg koguda suur lõikus paganarahvastest.
Kui lõikus on täielikult kogutud, saab Iisrael päästetud.
Mitte terve Iisrael, mida täna näeme,
vaid see jääk, keda Jumal on valinud.
See, et nii paljud juudid usuvad Jeesusesse kui Messiasse,
on märk sellest, et oleme liikumas ühest ajastust teise,
paganate ajastust aega, mil Iisrael on jälle juhtivaks riigiks.
Jumala esindaja kõikide maa rahvaste seas.
Kõik see on peidus salmis, mida äsja lugesime.
Mis on "hävituse koletis"? Selle kohta on lõputult teooriaid.
Meenub sõber, kes ütles: "Mis ma teha saan,
kui mul osutub olevat õigus?"
Minu meelest tähendab hävituse koletis Antikristuse ilmumist.
Paarkümmend aastat tagasi arvasin, et Antikristus on midagi kauget.
Peaaegu naersin nende üle, kes selle peale mõtlesid.
Nüüd on Antikristus midagi, mis on väga lähedal.
Mis on "pühakoda"? Minu meelest pole siin kahtlust, et tegu on
Jeruusalemma templi maa-alaga.
Näitan seda kahe Piibli kirjakoha abil 1 Kn 9:3.
1. Kuningate raamat 9:3
Jumal rääkis Saalomonile peale seda,
kui ta oli ehitanud templi sellele alale.
Ja Issand ütles temale: "Ma olen kuulnud su palvet ja anumist,
mis sa oled saatnud minu poole. Ma olen pühitsenud selle koja,
mille sa ehitasid, et ma võiksin panna sinna oma nime igaveseks ajaks.
Mu silmad ja mu süda on alati seal."
Ei ole tähtis, kelle käes templiala on,
Jumal pole kunagi oma sõnu tagasi võtnud.
Psalmist ütleb: Ps 132:13-14:
"Sest Issand on valinud Siioni ja himustanud teda enesele eluasemeks.
"See on mu hingamispaik igavesti; siia ma jään,
sest ma olen himustanud seda."
Jumal on pühitsenud selle paiga.
Ükskõik kuidas inimesed seda häbistavad,
ja ma tean, et seal asub täna mošee,
on Jumal selle paiga valinud
ja lõpuks on see Jumala kasutuses, see püha paik.
Jeesus ütleb, et kui näete hävituse koletist,
mis tähendab Antikristuse võimu,
peab tegutsema kiiresti.
2 Ts 2:3-4 viitab Paulus Antikristusele:
"Ärgu ükski teid mingil kombel petku!
Sest see ei juhtu enne, kui on tulnud ärataganemine ja ilmunud
seadusevastane inimene, hukatuse poeg, kes paneb vastu ja
tõstab enese üle kõige, mida nimetatakse jumalaks või
jumalateenistuseks, nii et ta istub Jumala templisse, lastes end paista Jumalana."
Usun, et see on osalt sama, mis kirjas Mt 24:15
ja see aeg on varsti käes.
Ma ei spekuleeri, vaid tean, et on juutde, kes juba valmistuvad
templi üles ehitamisele. Nad korraldavad koolitusi,
õpetades kudumist ja preestrite riiete õmblemist.
Nemad võtavad seda tõsiselt, kuid ma ei ütle,
millal tempel uuesti üles ehitatakse.
Juudi arheoloogid on avastanud, et vana templi
kõige püham paik ei ole Omari mošee koha peal,
vaid sellest põhjas.
On võimalik, et Antikristus, kes on poliitika meister,
sõlmib juutide ja araablaste vahel lepingu, mille kohaselt
Omari mošee saab jääda püsima ja juudid saavad
ehitada oma templi põhja poole, just kõige pühamasse paika.
Ma ei väida, et nii juhtub, kuid see võib juhtuda.
Kui Antikristus ilmub sinna territooriumile,
õhutab Jeesus kiiresti tegutsema. See on dramaatiline.
Salm 16 : "siis need, kes on Juudamaal, põgenegu mägedesse."
Ala, mida täna hüütakse Läänerannikuks,
kutsub Jumal Juudaks ja Samaariaks.
"Kes on katusel, ärgu tulgu alla oma majast midagi võtma,"
Jeesus räägib nii kiirest põgenemisest,
et pole aega peatuda ja midagi kaasa võtta.
Lähis-Idas on katused tasapinnalised ja
maja küljelt viib trepp üles katusele.
Jeesus ütles, et kui oled katusel, põgene treppi mööda,
kuid ära enam majja mine, sest selleks pole aega.
Lahku nii ruttu, kui saad.
"ja kes on põllul, ärgu pöördugu tagasi võtma oma kuube!"
Mees on põllutööl ilma jakita.
Kui see juhtub, siis ütles Jeesus:
"Ära mine oma riideid tooma."
"Aga häda neile, kes on lapseootel, ja neile, kes imetavad neil päevil!"
Minek on kiire. Rasedad ja imetavad naised on seega raskustes.
"Aga palvetage, et teie põgenemine ei juhtuks talvel ega hingamispäeval."
Olem varemgi õpetanud, et Piibli prohvetid panevad
palvetele teatud piirangud.
Ei tasu selliseid asju paluda, mis on prohveteeringute vastu.
Jeesus ütles, et on vaja põgeneda. Ära raiska oma aega, paludes,
et sa ei peaks põgenema, vaid palu hoopis,
et sa ei peaks põgenema talvel või sabatipäeval.
Selle alusel võib oletada, et juudiriik on loodud, kuna
enne selle loomist polnud vahet, kas põgenesid
sabatil või mõnel muul päeval.
See salm räägib palju, kui mõistame selle viiteid.
Jeesus jätkab salmis 21:"Siis" Viiendat korda "siis".
Teatud tõlgetes sõna "siis" esineb, osades mitte, kuid
sõna "siis" esineb selles peatükis 9 korda.
Ja järgmistes peatükkides samuti. See on siis 5. kord.
"Sest siis on nii suur ahistus, millist pole olnud maailma algusest
kuni praeguse ajani ega tule enam iial."
Vaatame, mis on juba meie ajal toimunud:
holokaust, 6 miljonit juuti mõrvati julmalt ning
põletati ahjudes.
Stalini tagakiusus Nõukogude Liidus suri 7 miljonit inimest.
Mao Tse Tung vastutas 60 miljoni hiinlase tapmise eest.
Ja veel saab sündima midagi, mis on veel hullem, mille
taolist pole varem olnud ega saa kunagi olema.
Inimesed naersid nende sõnade üle, kuid Jeesus jätkas:
"Ja kui nende päevade arvu ei kahandataks, siis ei pääseks ükski,
aga valitute pärast kahandatakse neid päevi."
Mäletan, et noore jutlustajana kuulsin kommentaare:
Neruväärne! Sellist asja ei juhtu kunagi."
Kuid teadlaste arvates on maailmas nii palju tuumapomme, et nendest
piisaks, et hävitada inimkond ja planeet Maa 50 korda järjest.
Ma ei väida, et nii juhtib, kuid see info pole välja mõeldud.
See on täiesti võimalik.
Sõna "valitud" esineb peatükis 3 x. See on tähtis sõna.
Valitud tähendab valitud. Kas ehk nõustute, et
olen Piibli põhjal veendunud, et Jumal on valinud
valittute jõugu? Kuigi ma pole presbüterlane, võiksin olla, kuid ma pole seda,
ma pole kalvinist, kuigi austan Calvinit.
Ta valis valitud juba enne maailma loomist.
Sinu ja minu. Te teate seda.
Ef 1. ptk. ütleb, et Jumal valis meid Kristuses Jeesuse juba
enne maailma rajamist. Sa pole väljaheide,
kunagi juhtunud õnnetus, vaid oled osa igavesest plaanist!
Igavesse plaani kuuluvad paljud, kes pole praegu veel usus.
Jumal tunneb neist igaühte.
Jumal ei puhka enne, kui Ta on kogunud oma valitud.
Pauluse sõnad 2 Tm 2:10, on sügavad:
"Seetõttu ma talun kõike äravalitute pärast, et ka nemad saaksid
pääste Kristuses Jeesuses igavese kirkusega."
Paulusel oli visioon: Jumalal on valituid igast maailmaajastust ja
igast maast. "Olen valmis kannatama mida tahes,
et nemad saavutaksid pääste."
Ta ütleb, et lõpp tuleb enne, kui kõik valitud on kogunenud.
"Ja kui nende päevade arvu ei kahandataks, siis ei pääseks ükski,
aga valitute pärast kahandatakse neid päevi."
Teisiti öeldes, kui ahistust, ja see saab olema suur ahistus,
mida hetkel analüüsime, Jumal ei lühendaks,
ei pääseks keegi eluga.
Algkeeles sõna, mis tähendab "lühendamine",
kasutatakse ka koera saba otsast lõikamise puhul.
Teatud koerte sabasid on lühendatud.
Koera ennast pole lühendatud, vaid veidi tema saba.
Tundub, et Jeesus peab silmas "ajasaba".
Seda lühendatakse, et inimesed jäeksid ellu.
Mis siis on suur ahistus?
Ilm 7:13-14.
Oleme juba vaadanud suurt rahvahulka, mis koosneb
kõikide maade, rahvaste, keelte ja hõimude inimestest,
kes seisavad trooni ees.
"Ja üks vanematest kõneles ja ütles mulle: "Need seal valgetes rüüdes -
- kes nad on ja kust nad tulid?" Johannes ütles targalt:
"Mu isand, sina tead."
Kui Jumal küsib kibeda küsimuse, siis on hea vastata:
"Mu isand, sina tead."
"Need on need, kes tulevad suurest viletsusest.."
Täpsemalt öeldes nad on just tulnud sellest.
Johannes nägi neid tulemas välja suure ahistuse seest.
"ning on pesnud oma rüüd ja teinud need valgeks Talle veres."
Suur ahistus. Teist sellist ei ole.
Pole olnud ega saa ka olema, täpselt, nagu Jeesus ütles.
"Sellepärast nad on Jumala trooni ees ning on teenimas teda ööd
ja päevad tema templis. See, kes istub troonil, laotab oma telgi nende üle."
Ta mitte ainult ei külasta templit, vaid elab seal!
Kui kaunis kirjeldus!
Meil on põhjust pöörata oma pilk sellesse olukorda,
sest saame raskusi kogema.
Ei tasu kaotada visiooni sellest, mis lõpus meid ootab.
Vastasel korral väsime ja kaotame oma julguse.
Ärme kunagi kaota oma visiooni sellest,
mis Jumal on aegade lõpuks planeerinud.
On põhjust kannatada kõik ära, et saavutada peamine.
Ka Rm 2:9-10 on minu meelest oluline.
Tunnistan, et ma polnud juutidest huvitatud, kui Jumal mind päästis.
Mul oli paar juudist sõpra, kuid nemad olid maailmaga
mugandunud ja elasid kuidagi paganarahvaste viisil.
Kuid Jumal on olude sunnil ja oma juhtimise läbi
sundinud mind juute tõsiselt võtma.
Olen erand, sest mul on 6 adopteeritud juudi tütart.
Paljudel pole sellist peret. Ma ei plaaninud seda,
kuid Jumal plaanis. Rõhutan, et arusaam sellest,
mida Jumal on juutidega teinud,
annab Piiblist selgema pildi kui see, kui me seda ei mõista.
Paulus ütleb, Rm 2:9-10:"Ahistus ja kitsikus tuleb igale inimhingele,
kes teeb kurja, juudile esmalt ja siis kreeklasele, aga kirkus, au ja rahu igaühele,
au ja rahu igaühele,kes teeb head, " juudile esmalt ja siis kreeklasele.
Jumal tegusteb selles järjekorras. Kui ahistus algab,
satuvad sellesse kõigepealt juudid, siis teised rahvad.
On šokeeriv mõelda holokaustile,
kuna see tabas kuute miljonit juuti, kuid
mis teistele rahvastele juhtub?
Ahistus ei lõppe juutidega, vaid neile tuleb see esimesena,
peale seda teistele rahvastele.
Pöördume tagasi Mt 24. ptk. Salm 23 ja jälle "siis":
"Kui siis keegi teile ütleb: "Ennäe, Kristus on siin!" või "Ennäe, seal!",
ärge uskuge, sest tõuseb valemessiaid ja valeprohveteid ja need pakuvad
suuri tunnustähti ja imesid, et kui võimalik, eksitada ka valituid."
Pange tähele, ka valituid võib teelt eksitada.
Mina mõtlen nii, et neid ei saa eksitada, kuna
Jumal on nad valinud. Ta kaitseb neid oma käega.
Muidu nad eksiksid.
Teie võibolla ei näe asja nii, kuid nii saan mina sellest aru.
Ütlen teile, et võime teha imesid ja tunnustähti ei taga alati tõde.
Saatan on võimeline paljudeks imedeks.
Karismaatikutel tundub olevat arusaam, et
kui miski on üleloomulik, peab see olema Jumalast. See pole tõsi.
Tõlge: Lemme-Getter Bogatkin